বিদ্যাকে কুলির জীবন কাটাতে বাধ্য করেছে ছোটপর্দার এক রিয়্যালিটি শো। নাম ‘মিশন সপনে’। এই শো-তে সেলিব্রিটিরা এক দিনের জন্য সাধারণ মানুষের জীবন কাটান। তাঁদের পেশা বেছে নেন এক দিনের জন্য। যা উপার্জন হয়, তা দিয়ে সাহায্য করেন সেই মানুষটিকে। সেই শো-তে যোগ দিয়েই বিদ্যা পা রাখতে চাইলেন রাজস্থানের প্রথম মহিলা কুলি মঞ্জুর জুতোয়। আর মঞ্জুর জীবন কাটাতে গিয়েই চোখ খুলে গেল নায়িকার। বিদ্যা বলছেন, “আমরা সেলিব্রিটিরা বেশির ভাগ সময়েই ভুলে যাই সাধারণ মানুষের জীবনে কতটা লড়াই থাকে। মঞ্জুর কাজ করতে গিয়ে সেটাই আমি নতুন করে উপলব্ধি করলাম। মঞ্জুর কাজটা মোটেও সহজ নয়। মেয়েরাও যে কুলি হতে পারে, এই পুরুষতান্ত্রিক সমাজে ক’জন সেটা ভাবতে পারেন?”